CELEX: 62008CO0445
Language: sk
Date: 2009-07-09 00:00:00
Title: Uznesenie Súdneho dvora (tretia komora) z 9. júla 2009.#Kurt Wierer proti Land Baden-Württemberg.#Návrh na začatie prejudiciálneho konania: Verwaltungsgerichtshof Baden-Württemberg - Nemecko.#Článok 104 ods. 3 prvý pododsek rokovacieho poriadku - Vodičský preukaz - Smernica 91/439/EHS - Odňatie vodičského preukazu za vedenie motorového vozidla pod vplyvom alkoholu - Nepredloženie lekársko-psychologického posudku potrebného na získanie nového preukazu v hostiteľskom členskom štáte - Vodičský preukaz vydaný v inom členskom štáte - Overenie hostiteľským členským štátom požiadavky bydliska - Možnosť oprieť sa o informácie poskytnuté držiteľom vodičského preukazu na základe povinnosti spolupráce, ktorú mu ukladá vnútroštátne právo hostiteľského členského štátu - Možnosť uskutočniť šetrenia v členskom štáte vydania.#Vec C-445/08.

Uznesenie Súdneho dvora (tretia komora) z 9. júla 2009 – Wierer/Spolková krajina Bádensko‑Württembersko
      (vec C‑445/08)
      „Článok 104 ods. 3 prvý pododsek rokovacieho poriadku – Vodičský preukaz – Smernica 91/439/EHS – Odňatie vodičského preukazu za vedenie motorového vozidla pod vplyvom alkoholu – Nepredloženie lekársko‑psychologického posudku potrebného na získanie nového preukazu v hostiteľskom členskom štáte – Vydanie vodičského preukazu v druhom členskom štáte – Overenie požiadavky bydliska hostiteľským členským štátom – Možnosť oprieť sa o informácie poskytnuté držiteľom vodičského preukazu na základe povinnosti spolupráce, ktorú mu ukladá
         vnútroštátne právo hostiteľského členského štátu – Možnosť uskutočniť šetrenia v členskom štáte vydania“
      
      Doprava – Cestná doprava – Vodičský preukaz – Smernica 91/439 (smernica Rady 91/439, zmenená a doplnená nariadením č. 1882/2003, článok 1 ods. 2, článok 7 ods. 1 a článok
         8 ods. 2 a 4) (pozri body 59 – 63 a výrok)
      
      Predmet
      
         
               Návrh na začatie prejudiciálneho konania – Verwaltungsgerichtshof Baden‑Württemberg – Výklad článku 9 smernice Rady 91/439/EHS
                  z 29. júla 1991 o vodičských preukazoch (Ú. v. ES L 237, s. 1; Mim. vyd. 07/001, s. 317) – Zamietnutie uznať vodičský preukaz
                  vydaný v inom členskom štáte pri porušení požiadavky bydliska – Možnosť hostiteľského členského štátu oprieť sa na účely overenia
                  si informácií, či bola splnená požiadavka bydliska v čase vydania vodičského preukazu, o informácie poskytnuté samotným držiteľom
                  počas správneho a súdneho konania na základe povinnosti spolupráce, ktorú má, alebo prípadne uskutočniť šetrenia v členskom
                  štáte vydania – Držiteľ, ktorému bol odobratý vnútroštátny vodičský preukaz za vedenie motorového vozidla pod vplyvom alkoholu
                  a ktorý nebol spôsobilý predložiť lekársko‑psychologický posudok potrebný na získanie nového preukazu v jeho členskom štáte
                  bydliska
               
            Výrok
      Článok 1 ods. 2, článok 7 ods. 1 a článok 8 ods. 2 a 4 smernice Rady 91/439/EHS z 29. júla 1991 o vodičských preukazoch, zmenenej
         a doplnenej nariadením Európskeho parlamentu a Rady (ES) č. 1882/2003 z 29. septembra 2003, sa majú vykladať v tom zmysle,
         že bránia tomu, aby členský štát odmietal uznať na svojom území vodičské oprávnenie, ktorého základom je vodičský preukaz
         neskôr vydaný iným členským štátom osobe, ktorej bol v hostiteľskom členskom štáte vodičský preukaz odňatý za vedenie motorového
         vozidla pod vplyvom alkoholu, a ak bol tento druhý preukaz získaný v období, keď neplatil nijaký zákaz požiadať o nový vodičský
         preukaz, ak sa preukáže:
      
      –        že na základe vysvetlení a informácií poskytnutých držiteľom tohto preukazu počas správneho alebo súdneho konania na základe
         povinnosti spolupráce, ktorú mu ukladá vnútroštátne právo hostiteľského členského štátu, členským štátom vydania preukazu
         nebola dodržaná požiadavka bydliska,
      
      alebo
      –        že informácie získané počas vyšetrovania vnútroštátnych orgánov a súdov hostiteľského členského štátu v členskom štáte vydania
         nie sú nespochybniteľné informácie pochádzajúce od členského štátu vydania, ktoré by potvrdzovali, že v čase vydania tohto
         preukazu nemal jeho držiteľ zvyčajné bydlisko na území členského štátu vydania.